एक तरफ प्रदेश भारोत्तोलन संघ ने अपनी गलती मानते हुए खेल विभाग से क्षमा मांगी है तो दूसरी तरफ इस मामले में प्रदेश संघ के कार्यकारी अध्यक्ष पी. रत्नाकर का कहना है कि वे सिद्धार्थ मिश्रा को अब भी दोषी नहीं मानते हैं। बकौल श्री रत्नाकर श्री मिश्रा का एक टेस्ट फेल हुआ है, अभी दूसरे टेस्ट की रिपोर्ट आई नहीं है, इसके आने के बाद ही हम उसे दोषी मानेंगे। यह पूछने पर कि जब आप उसे दोषी नहीं मानते हैं तो फिर संघ ने क्षमा क्यों मांगी है, उनके पास कोई जवाब नहीं था।